Bogholderen på Vrå varmeværk er meldt til politiet for bedrageri - måske i millionklassen. Det bekræfter varmeværkets formand Ivan Larsen.

Den kvindelige bogholder blev øjeblikkeligt bortvist fra sit job og meldt til politiet, da driftslederen opdagede, at varmeværkets konto ikke stemte med det beløb, der i følge regnskaberne skulle have været til rådighed. Formand Ivan Larsen siger, at det kommer meget bag på ham og at bestyrelsen selvfølgelig er berørte af situationen.